Jizzaxda 2 yoshli bolasini zaharlab, 8 yoshli o‘gay o‘g‘lini muntazam qiynab kelgan shaxsga jinoiy ish ochildi

Jizzax viloyatida yashovchi shaxs 2 yoshli farzandini zaharlagani va 8 yoshli o‘gay o‘g‘lini muntazam ravishda qiynab kelgani aniqlandi. Bu haqda “Postda.uz” xabar bermoqda.

Ma’lum qilinishicha, Jizzax viloyati Forish tumani “Qizilqum” mahallasida istiqomat qiluvchi 2 yoshli M.M. hasharotlarga qarshi qo‘llaniladigan “Nurel” kimyoviy vositasidan zaharlangani bois tuman tibbiyot birlashmasiga yotqizilgan. Olib borilgan tergovga qadar tekshirish davomida jabrlanuvchi M.M.ni otasi, Namangan viloyati Chust tumanida doimiy ro‘yxatda turuvchi, Forish tumanining “Qizilqum” mahallasiga dehqonchilik qiladigan, 1978-yilda tug‘ilgan M.I. zaharlaganligi aniqlandi.
Shuningdek, M.I. shar’iy nikohdagi turmush o‘rtog‘i Sh.M.ning 8 yoshli farzandi M.J.ni ham muntazam ravishda qiynab, do‘pposlab, haqoratlab kelgan. Xususan, 2020-yilning mart oyida M.J.ning ustiga qaynoq suv sepib, kuyish jarohati yetkazgan. Bola tanasida ushbu jarohat belgilari aniqlangan.
Holat yuzasidan tegishli tartibda jinoyat ishi qo‘zg‘atilgan.